
บทคัดย่อ

โครงงานนี้มีวัตถุประสงค์เพื่อพัฒนาแผ่นฟิล์มบริโภคได้เสริมไลโคปีนจากเยื่อหุ้มเมล็ดฟักข้าวสำหรับใช้เป็นบรรจุภัณฑ์เครื่องปรุงรสเพื่อสุขภาพ โดยศึกษาสภาวะที่เหมาะสมในการสกัดไลโคปีนและประเมินสมบัติทางกายภาพ ทางเคมีรวมถึงประสิทธิภาพในการเก็บรักษาและฤทธิ์ต้านอนุมูลอิสระของแผ่นฟิล์ม ทำการสกัดไลโคปีนด้วยเอนไซม์เพกทิเนสที่ความเข้มข้นร้อยละ 1 ถึง 7 ร่วมกับตัวทำละลาย petroleum ether : acetone (1:1) จากนั้นนำสารสกัดมาผลิตแผ่นฟิล์มโดยใช้แป้งมันสำปะหลังร้อยละ 15 และซอร์บิทอลเป็นพลาสติไซเซอร์ที่ความเข้มข้นร้อยละ 10 ถึง 60 ก่อนประเมินคุณสมบัติของแผ่นฟิล์ม ผลการศึกษาพบว่า การใช้เอนไซม์เพกทิเนสความเข้มข้นร้อยละ 1 ให้ประสิทธิภาพในการสกัดไลโคปีนสูงที่สุด สำหรับการผลิตแผ่นฟิล์ม พบว่าสูตรที่ใช้ซอร์บิทอลร้อยละ 10 และร้อยละ 20 สามารถขึ้นรูปเป็นแผ่นฟิล์มได้สมบูรณ์ โดยสูตรที่ใช้ซอร์บิทอลร้อยละ 20 มีสมบัติทางกายภาพที่เหมาะสมกว่า ได้แก่ ความหนาเฉลี่ย 0.46 ± 0.01 มิลลิเมตร ความชื้นร้อยละ 5.47 ค่า pH เท่ากับ 6.14 สามารถละลายน้ำได้รวดเร็วกว่า และมีประสิทธิภาพในการเก็บรักษาผลิตภัณฑ์สูงถึงร้อยละ 83.5 ขณะที่สูตรที่ใช้ซอร์บิทอลร้อยละ 10 มีฤทธิ์ต้านอนุมูลอิสระสูงกว่า โดยมีค่าการยับยั้งอนุมูลอิสระร้อยละ 61.45 สรุปได้ว่าแผ่นฟิล์มบริโภคได้เสริมไลโคปีนจากเยื่อหุ้มเมล็ดฟักข้าวมีศักยภาพในการประยุกต์ใช้เป็นบรรจุภัณฑ์ชีวภาพสำหรับเครื่องปรุงรสเพื่อสุขภาพ โดยสูตรที่ใช้ซอร์บิทอลร้อยละ 20 เหมาะสมต่อการใช้งานด้านการเก็บรักษาผลิตภัณฑ์มากที่สุด ขณะที่สูตรซอร์บิทอลร้อยละ 10 เหมาะสำหรับการใช้งานที่ต้องการคุณสมบัติการต้านอนุมูลอิสระสูง

1. บทนำ

ปัญหาขยะพลาสติกส่วนหนึ่งมีสาเหตุมาจากการใช้บรรจุภัณฑ์แบบใช้ครั้งเดียวทิ้ง ซึ่งมีแนวโน้มเพิ่มสูงขึ้นอย่างต่อเนื่อง เนื่องจากพลาสติกสังเคราะห์มีโครงสร้างทางเคมีที่มีความเสถียรสูง จึงยากต่อการย่อยสลายตามธรรมชาติ แม้ว่าจะมีการพัฒนาพลาสติกชีวภาพเพื่อเป็นวัสดุทดแทน แต่กระบวนการผลิตและการย่อยสลายยังมีต้นทุนสูง รวมทั้งต้องอาศัยสภาวะเฉพาะ เช่น อุณหภูมิและเอนไซม์ที่เหมาะสมในการเร่งปฏิกิริยา ดังนั้น การพัฒนาวัสดุจากทรัพยากรธรรมชาติจึงเป็นอีกแนวทางหนึ่งที่มีศักยภาพ โดยเลือกใช้ “ฟักข้าว” ซึ่งเป็นพืชท้องถิ่นของประเทศไทยที่อุดมไปด้วยไลโคปีน มีคุณสมบัติเป็นสารต้านอนุมูลอิสระ และเป็นสารประกอบในกลุ่มแคโรทีนอยด์ที่มีโครงสร้างพันธะคู่สลับกับพันธะเดี่ยวจำนวนมาก จึงสามารถยับยั้งปฏิกิริยาออกซิเดชันได้อย่างมีประสิทธิภาพผ่านการให้อิเล็กตรอนแก่อนุมูลอิสระเพื่อลดความว่องไวในการเกิดปฏิกิริยา ในการพัฒนาฟิล์มชีวภาพครั้งนี้ ได้เลือกใช้แป้งมันสำปะหลังเป็นพอลิเมอร์ธรรมชาติสำหรับการขึ้นรูปฟิล์ม และใช้ซอร์บิทอลเป็นสารเพิ่มความยืดหยุ่น (Plasticizer) เพื่อปรับปรุงสมบัติเชิงกลของฟิล์มให้มีความยืดหยุ่นและเหมาะสมต่อการใช้งาน การผสานสารสกัดจากฟักข้าวลงในโครงข่ายพอลิเมอร์ของฟิล์มจึงนำไปสู่การพัฒนาบรรจุภัณฑ์ที่มีคุณสมบัติในการคงคุณภาพอาหารสำหรับผลิตภัณฑ์ขนาดเล็ก เช่น ซองเครื่องปรุง โดยช่วยชะลอปฏิกิริยาออกซิเดชันซึ่งเป็นสาเหตุของการเสื่อมคุณภาพอาหาร พร้อมทั้งเพิ่มมูลค่าให้แก่ทรัพยากรชีวภาพภายในประเทศ ลดการพึ่งพาวัสดุสังเคราะห์จากปิโตรเลียม และส่งเสริมการออกแบบวัสดุตามหลักเคมีสีเขียวที่มุ่งเน้นการใช้ทรัพยากรหมุนเวียน ลดการใช้สารเคมีที่เป็นอันตราย และลดผลกระทบต่อสิ่งแวดล้อมตลอดวัฏจักรชีวิตของผลิตภัณฑ์ อันเป็นแนวทางสำคัญในการขับเคลื่อนการพัฒนาบรรจุภัณฑ์สู่ความยั่งยืนในระยะยาว
2. วิธีการดำเนินงาน
ตอนที่ 1 การสกัดไลโคปีน
นำส่วนเยื่อหุ้มเมล็ดฟักข้าวมาอบแห้งที่อุณหภูมิ 60 องศาเซลเซียส เป็นเวลา 5 ชั่วโมง นำมาปั่นและกรองให้ละเอียด จากนั้นนำผงเยื่อหุ้มเมล็ดฟักข้าว 1 g ผสมกับ 0.2 M acetate buffer pH 4.5 จำนวน 100 มิลลิลิตร เติมเอนไซม์เพคติเนสที่ความเข้มข้นร้อยละ 1 ถึง 7 w/w  นำไปบ่มใน Water bath ที่อุณหภูมิ 60 องศาเซลเซียส เป็นเวลา 20 นาที จากนั้นสกัดด้วย petroleum ether : acetone ในอัตราส่วน 1:1 และวิเคราะห์ด้วยเครื่อง UV - Visible spectrophotometer ที่ความยาวคลื่น 503 นาโนเมตร เพื่อหาวิธีการสกัดที่เหมาะสมและได้ปริมาณไลโคปีนสูง
ตอนที่ 2 การขึ้นรูปแผ่นฟิล์มบริโภคได้
	นำสารสกัดไลโคปีนมาผสมกับแป้งมันสำปะหลังร้อยละ 15 ในทุกสูตร โดยเติมความเข้มข้นของซอร์บิทอลร้อยละ 10 ถึง 60 ขึ้นรูปโดยเทสารละลายลงบนถาด อบที่อุณหภูมิ 60 องศาเซลเซียส เป็นเวลา 12 ชั่วโมง จากนั้นลอกแผ่นฟิล์มออก
ตอนที่ 3 วิเคราะห์สมบัติทางกายภาพ ทางเคมี
วิเคราะห์สมบัติทางกายภาพ ได้แก่ 
     1. วัดความหนาของแผ่นฟิล์มด้วย micrometer โดยสุ่มวัด 5 ตำแหน่ง จากนั้นหาค่าเฉลี่ย
     2. วิเคราะห์การละลายน้ำ โดยนำแผ่นฟิล์มตัวอย่างละลายในน้ำร้อนและน้ำเย็น ปริมาตร 200 มิลลิลิตร จากนั้นจับเวลาจนแผ่นฟิล์มละลายหมด ทำการทดสอบซ้ำจำนวน 3 ครั้ง และหาค่าเฉลี่ย วิเคราะห์สมบัติทางเคมี ได้แก่ 
        2.1. วิเคราะห์ค่าความชื้นของแผ่นฟิล์มด้วยเครื่องวัดความชื้น 
        2.2. การวัดค่า pH ด้วยเครื่อง pH - meter
ตอนที่ 4 การศึกษาประสิทธิภาพในการเก็บรักษาอาหารและฤทธิ์การต้านทานออกซิเดชัน
	การศึกษาประสิทธิภาพในการเก็บรักษา ด้วยการนำพริกไปชั่งน้ำหนักรอบแรก ( W1 ) และชุบสารละลายฟิล์ม แล้วนำพริกอบที่อุณหภูมิ 25 องศาเซลเซียส ที่มีความชื้นสัมพัทธ์ 50 %RH เป็นเวลา 4 วัน จากนั้นนำพริกไปชั่งน้ำหนักสุดท้าย ( W2 )โดยทำการทดลองตัวอย่างละ 3 ครั้ง คำนวณหาค่าจากสูตร % = W1 – W2/W1 x 100 การศึกษาฤทธิ์การต้านทานออกซิเดชัน โดยละลาย 2,2- Diphenyl-1-picrylhydrazyl 0.008 กรัมในเอทานอล จากนั้นปรับสารละลายเป็นปริมาตร 100 มิลลิลิตร เตรียมสารละลายฟิล์มโดยการละลายฟิล์ม 1 กรัมในเอทานอล 5 มิลลิลิตร นำสารละลายฟิล์ม 2.5 มิลลิลิตร และสารละลาย 2,2-Diphenyl-1-picrylhydrazyl 6 มิลลิลิตร มาผสมกัน และวัดด้วยเครื่อง spectrophotometer ที่ความยาวคลื่น 517 นาโนเมตร และคำนวณหาค่า
AA%=[(ADPPH – Asample)/ADPPH] X 100


3. ผลและอภิปรายผล 
ตอนที่ 1 ระดับความเข้มข้นของเอมไซม์เพคติเนสที่เหมาะสมต่อการสกัดเยื่อหุ้มเมล็ดฟักข้าว
ตารางที่ 1 แสดงผลการวิเคราะห์ความเข้มข้นของเอนไซม์เพคติเนสที่เหมาะสมต่อการสกัดไลโคปีนจากเยื่อหุ้มเมล็ดฟักข้าวด้วยเครื่อง spectrophotometer
	ชุดที่
	ความเข้มข้น (%W/V)
	Absorbance
(Abs)
	K*Abs

	1
	1
	0.436
	222.21

	2
	2
	0.201
	102.51

	3
	3
	0.068
	34.629

	4
	4
	0.062
	31.722

	5
	5
	0.064
	32.640

	6
	6
	0.072
	32.640

	7
	7
	0.098
	50.031


จากตารางที่ 1 พบว่าการใช้เอนไซม์เพคติเนสที่ความเข้มข้น ร้อยละ 1 ให้ค่าการดูดกลืนแสง (Abs) และค่า K*Abs สูงที่สุด จึงมีประสิทธิภาพในการสกัดไลโคปีนมากที่สุด ขณะที่ความเข้มข้นร้อยละ 2 ถึง 7 ให้ค่าลดลง ดังนั้น ความเข้มข้นร้อยละ 1 จึงเป็นระดับที่เหมาะสมในการสกัดไลโคปีนจากเยื่อหุ้มเมล็ดฟักข้าว เนื่องจากมีปริมาณไลโคปีนสูงสุด 
ตอนที่ 2 สูตรที่เหมาะสมในการผลิตแผ่นฟิล์ม บริโภคได้เสริมไลโคปีนจากฟักข้าว 
ตารางที่ 2 แสดงผลการศึกษาอัตราส่วนที่เหมาะสมต่อการขึ้นรูปแผ่นฟิล์มบริโภคได้
	สูตร
	ความเข้นข้นของ
ซอร์บิทอล (%)
	ภาพของแผ่นฟิล์ม
	ลักษณะของแผ่นฟิล์ม

	1
	10

	แผ่นฟิล์มเรียบ สม่ำเสมอ ขึ้นรูปได้ดี แข็งแรงและยืดหยุ่น

	สูตร
	ความเข้นข้นของ
ซอร์บิทอล (%)
	ภาพของแผ่นฟิล์ม
	ลักษณะของแผ่นฟิล์ม

	2
	20

	แผ่นฟิล์มเรียบ สีสม่ำเสมอ ขึ้นรูปได้ดี  

	3
	30

	แผ่นฟิล์มขึ้นรูปได้ แต่ผิวไม่เรียบ มีความยืดหยุ่นลดลง

	4
	40

	แผ่นฟิล์มค่อนข้างหนา ผิวไม่สม่ำเสมอ และเริ่มเสียรูป

	5
	50

	แผ่นฟิล์มนิ่มและเหนียวมาก ผิวไม่เรียบ ขึ้นรูปได้ไม่ดี

	6
	60

	แผ่นฟิล์มอ่อนตัวมาก เหนียว ไม่สามารถขึ้นรูปฟิล์มได้



จากตารางที่ 2 พบว่า สูตรที่ 1 ซึ่งประกอบด้วยซอร์บิทอลร้อยละ 10 และแป้งมันสำปะหลังร้อยละ 15 สูตรที่ 2 ซึ่งประกอบด้วยซอร์บิทอลร้อยละ 20 และแป้งมันสำปะหลังร้อยละ 15 มีความเหมาะสมต่อการขึ้นรูปเป็นแผ่นฟิล์มบริโภคได้ เนื่องจากสามารถขึ้นรูปเป็นแผ่นฟิล์มได้ดีและมีลักษณะเหมาะสมมากกว่าสูตรอื่นที่ศึกษา
ตอนที่ 3  การวิเคราะห์สมบัติทางกายภาพ ทางเคมีของแผ่นฟิล์ม
ตารางที่ 3 แสดงผลการวิเคราะห์สมบัติทางกายภาพ และ เคมีของแผ่นฟิล์ม


	สูตร
	ความหนาของแผ่นฟิล์ม (มิลลิเมตร)
	ปริมาณความชื้น (%)
	ค่า pH

	
	
	
	

	1
	0.24 ± 0.07
	4.59 ± 0.86
	6.01 ± 0.19

	2
	0.46 ± 0.10
	5.47 ± 0.69
	6.14 ± 0.19


 	จากตารางที่ 3 แสดงผลการเปรียบเทียบความหนาของแผ่นฟิล์ม ปริมาณความชื้น และค่า pH ของแผ่นฟิล์มบริโภคได้จากทั้ง 2 สูตร พบว่า สูตรที่ 2 มีความหนาของแผ่นฟิล์มเฉลี่ย 0.46 ± 0.10 มิลลิเมตร สูงกว่าสูตรที่ 1 ซึ่งมีความหนาเฉลี่ย 0.24 ± 0.07 มิลลิเมตร นอกจากนี้ สูตรที่ 2 ยังมีปริมาณความชื้นเฉลี่ย 5.47 ± 0.69% สูงกว่าสูตรที่ 1 ซึ่งมีค่าเฉลี่ย 4.59 ± 0.86% แสดงให้เห็นว่าสูตรที่ 2 มีแนวโน้มกักเก็บความชื้นได้มากกว่าสูตรที่ 1 ส่วนค่า pH พบว่า สูตรที่ 2 มีค่าเฉลี่ย 6.14 ± 0.19 สูงกว่าสูตรที่ 1 ซึ่งมีค่าเฉลี่ย 6.01 ± 0.19 เล็กน้อย โดยทั้งสองสูตรมีค่า pH ใกล้เคียงกันและอยู่ในช่วงกรดอ่อนใกล้เคียงความเป็นกลาง จากผลการทดลองโดยรวมพบว่า สูตรที่ 2 ให้ค่าความหนา ปริมาณความชื้น และค่า pH สูงกว่าสูตรที่ 1 ภายใต้สภาวะการทดลองเดียวกัน
ตารางที่ 4 แสดงผลการเปรียบเทียบความสามารถในการละลายน้ำของแผ่นฟิล์มบริโภคได้ในน้ำร้อนและน้ำเย็น
	ระยะเวลาในการละลายน้ำ (นาที)

	
	น้ำร้อน ( 100  )
	น้ำอุณหภูมิห้อง

	
	สูตร 1
	สูตร 2
	สูตร 1
	สูตร 2

	ค่าเฉลี่ย
	2.03 ± 0.07
	1.91 ± 0.08
	4.25 ± 0.04
	4.07 ± 0.08


จากตารางที่ 4 พบว่า สูตรที่ 2 ใช้เวลาในการละลายน้อยกว่าสูตรที่ 1 ทั้งสองสภาวะ โดยมีเวลาเฉลี่ยในการละลายในน้ำร้อนและน้ำเย็นเท่ากับ 114.5 และ 244.3 วินาที ตามลำดับ ขณะที่ สูตรที่ 1 มีเวลาเฉลี่ยเท่ากับ 121.6 และ 254.8 วินาที ตามลำดับ แสดงให้เห็นว่าสูตรที่ 2 มีความสามารถในการละลายน้ำได้ดีกว่าสูตรที่ 1 ทั้งในน้ำร้อนและน้ำเย็น
ตารางที่ 5 ประสิทธิภาพการเก็บรักษาผลิตภัณฑ์เครื่องปรุงรส
	ระยะเวลาการเก็บรักษา(วัน)
	น้ำหนักเริ่มต้น(กรัม)
	น้ำหนักหลังเก็บ (กรัม)
	การเก็บรักษา(%)

	0
	2.79
	2.79
	100

	7
	2.79
	2.79
	100

	14
	2.79
	2.79
	100

	21
	2.79
	2.79
	100

	28
	2.79
	2.79
	100

	35
	2.79
	2.79
	100

	42
	2.79
	2.79
	100


	จากตารางที่ 5 แสดงประสิทธิภาพการเก็บรักษาผลิตภัณฑ์เครื่องปรุงรสที่ห่อหุ้มด้วยแผ่นฟิล์มบริโภคได้ โดยติดตามการเปลี่ยนแปลงของน้ำหนักผลิตภัณฑ์เป็นระยะเวลา 42 วัน พบว่า ตลอดระยะเวลาการเก็บรักษาที่ 0, 7, 14, 21, 28, 35 และ 42 วัน ผลิตภัณฑ์มีน้ำหนักเริ่มต้นเท่ากับ 2.79 กรัม และมีน้ำหนักหลังการเก็บรักษาเท่ากับ 2.79 กรัม ในทุกช่วงเวลาที่ตรวจวัด ส่งผลให้ร้อยละการคงเหลือของน้ำหนัก มีค่า 100% ตลอดระยะเวลาการทดลอง แสดงให้เห็นว่าผลิตภัณฑ์สามารถคงน้ำหนักได้อย่างเหมาะสม ไม่มีการสูญเสียน้ำหนักหรือการเปลี่ยนแปลงที่ตรวจวัดได้ตลอดระยะเวลาการเก็บรักษา 42 วัน ภายใต้สภาวะการทดลองที่กำหนด 
ตอนที่ 4  การศึกษาประสิทธิภาพในการเก็บรักษาอาหารและฤทธิ์การต้านทานออกซิเดชัน
ตารางที่ 6 แสดงผลการเปรียบเทียบประสิทธิภาพในการเก็บรักษาของแผ่นฟิล์มบริโภค

	จำนวนครั้ง
	น้ำหนักของพริกขี้หนู (กรัม)

	
	สูตร 1
	สูตร 2

	
	ก่อน
	หลัง
	ก่อน
	หลัง

	1
	0.88
	0.59
	0.89
	0.71

	2
	0.93
	0.67
	0.92
	0.81

	3
	0.79
	0.47
	0.75
	0.63

	ค่าเฉลี่ย
	0.86
	0.57
	0.85
	0.71

	น้ำหนักคงเหลือ
	66.3 %
	83.5 %


จากตารางที่ 6 พบว่า สูตรที่ 2 มีประสิทธิภาพในการเก็บรักษาสูงกว่าสูตรที่ 1 โดยสามารถคงน้ำหนักของผลิตภัณฑ์ไว้ได้ร้อยละ 83.5 ขณะที่สูตรที่ 1 คงน้ำหนักได้เพียงร้อยละ 66.3 แสดงให้เห็นว่าสูตรที่ 2 สามารถลดการสูญเสียน้ำหนักของผลิตภัณฑ์ระหว่างการเก็บรักษาได้ดีกว่า 
ตารางที่ 7 แสดงผลการเปรียบเทียบฤทธิ์ต้านออกซิเดชัน ของแผ่นฟิล์มบริโภคได้
	สูตร
	Abs
	K*Abs
	ฤทธิ์ต้านทานออกซิเดชัน (%)

	1
	0.421
	214.71
	61.45

	2
	0.592
	301.92
	45.79


จากตารางที่ 7 พบว่า สูตรที่ 1 มีค่าฤทธิ์ต้านออกซิเดชันเท่ากับ 61.45% ซึ่งสูงกว่าสูตรที่ 2 ที่มีค่าฤทธิ์ต้านออกซิเดชันเท่ากับ 45.79% แสดงให้เห็นว่าสูตรที่ 1 มีความสามารถในการต้านออกซิเดชันได้ดีกว่าสูตรที่ 2 ภายใต้สภาวะการทดลองเดียวกัน
4. สรุปผล
 จากผลการทดลองพบว่าเอนไซม์เพคติเนส ความเข้มข้นร้อยละ 1 มีความเหมาะสมสำหรับการสกัดไลโคปีนจากเยื่อหุ้มเมล็ดฟักข้าว เนื่องจากให้ค่าการดูดกลืนแสง (Abs) และค่า K*Abs สูงที่สุด เมื่อเปรียบเทียบกับความเข้มข้นอื่นที่ศึกษา จากนั้นนำไลโคปีนที่สกัดได้มาพัฒนาเป็นแผ่นฟิล์มบริโภคได้ โดยกำหนดปริมาณแป้งมันสำปะหลังร้อยละ 15 คงที่ในทุกสูตร และปรับปริมาณซอร์บิทอลตั้งแต่ร้อยละ 10 ถึง 60 ผลการทดลองพบว่า สูตรที่ 1 (ซอร์บิทอลร้อยละ 10) และ สูตรที่ 2 (ซอร์บิทอลร้อยละ 20) สามารถขึ้นรูปเป็นแผ่นฟิล์มได้อย่างเหมาะสม ขณะที่สูตรที่มีซอร์บิทอลสูงกว่ามีความเหนียวมาก ส่งผลให้แผ่นฟิล์มไม่สามารถคงรูปได้อย่างเหมาะสม เมื่อเปรียบเทียบคุณสมบัติของแผ่นฟิล์มทั้ง 2 สูตร พบว่า สูตรที่ 2 มีสมบัติทางกายภาพและประสิทธิภาพในการเก็บรักษาดีกว่าสูตรที่ 1 โดยมีความหนา 0.46 ± 0.01 มม. ความชื้น 5.47% ประสิทธิภาพในการเก็บรักษา 83.5% และค่า pH 6.14 ซึ่งใกล้เคียงความเป็นกลางมากกว่ารวมทั้งใช้เวลาในการละลายน้ำร้อนและน้ำเย็นน้อยกว่า แสดงให้เห็นว่าการเพิ่มปริมาณซอร์บิทอลช่วยเพิ่มความหนาและความชื้นของแผ่นฟิล์ม ส่งผลให้แผ่นฟิล์มมีคุณสมบัติที่เหมาะสมต่อการเก็บรักษา และสามารถละลายน้ำได้อย่างรวดเร็ว อย่างไรก็ตาม สูตรที่ 1 มีฤทธิ์ต้านออกซิเดชันสูงกว่า โดยมีค่าฤทธิ์ต้านออกซิเดชันเท่ากับ 61.45% เมื่อเทียบกับสูตรที่ 2 ซึ่งมีค่า 45.79% อาจเกิดจากสูตรที่ 1 มีสัดส่วนของไลโคปีนต่อมวลแผ่นฟิล์มสูงกว่า จึงคงประสิทธิภาพในการต้านออกซิเดชันได้ดีกว่าสูตรที่ 2
5. กิตติกรรมประกาศ
โครงงานนี้สำเร็จลุล่วงไปได้ด้วยดี ด้วยความความช่วยเหลืออย่างดียิ่งจาก ครูวัชราภรณ์ แสนนา ครูที่ปรึกษาโครงงาน ที่คอยให้คำปรึกษา แนะนำแนวทางการศึกษา และตรวจสอบแก้ไขข้อบกพร่อง แล้วขอขอบพระคุณ โรงเรียนวิทยาศาสตร์จุฬาภรณราชวิทยาลัย บุรีรัมย์ ที่ให้การสนับสนุนและเอื้ออำนวยความสะดวกในการดำเนินงานจนสำเร็จลุล่วงด้วยดี

